Φρανκ Βινσέντ

Ο Φρανκ Βινσέντ Γκατούζο Τζούνιορ (αγγλικά: Frank Vincent Gattuso Junior, 15 Απριλίου 1937 - 13 Σεπτεμβρίου 2017), γνωστός επαγγελματικά ως Φρανκ Βίνσεντ, ήταν Αμερικανός ηθοποιός. Έπαιξε πρωταγωνιστικούς ρόλους στην τηλεοπτική σειρά Οι σοπράνος και σε πολλές ταινίες του Μάρτιν Σκορτσέζε όπως Οργισμένο είδωλο (1980), Τα καλά παιδιά (1990) και Καζίνο (1995).

Βιογραφία
 Νεαρή ηλικία 
Ο Φρανκ Βίνσεντ είχε ιταλική καταγωγή (οι πρόγονοί του ήταν από τη Σικελία και τη Νάπολη), γεννήθηκε στη Μασαχουσέτη και μεγάλωσε στο Νιου Τζέρσεϊ. Ο πατέρας του, Φρανκ Βίνσεντ Γκατούζο Σίνιορ, ήταν επιχειρηματίας. Είχε δυο αδερφούς, τον Νικ και τον Τζίμι, και μια ετεροθαλή αδερφή, τη Φραν.

Με ταλέντο στα ντραμς, το πιάνο και την τρομπέτα, ο Βίνσεντ αρχικά ξεκίνησε μια καριέρα στη μουσική αλλά έκανε στροφή στην υποκριτική το 1976, όταν συμπρωταγωνίστησε στη χαμηλού κόστους γκανγκστερική ταινία The Death Collector μαζί με τον Τζo Πέσι και τους είδε ο Ρόμπερτ ντε Νίρο. Ο Ντε Νίρο μίλησε στον Μάρτιν Σκορτσέζε τόσο για τον Βίνσεντ όσο και για τον Πέσι. Ο Σκορτσέζε εντυπωσιάστηκε από τις ερμηνείες τους και προσέλαβε τον Βίνσεντ για να εμφανιστεί σε δευτερεύοντα ρόλο στην ταινία Οργισμένο είδωλο στην οποία εμφανίστηκε για ακόμα μια φορά μαζί με τον Πέσι και συμπρωταγωνίστησε με τον ντε Νίρο. Ο Βίνσεντ είχε έναν μικρό ρόλο σε δυο ταινίες του Σπάικ Λι το 1989 και 1991 αντίστοιχα: Do The Right Thing και Jungle Fever.

 Επαγγελματική σταδιοδρομία 
Μια από τις χαρακτηριστικές εμφανίσεις του σε ξενόγλωσση ταινία ήταν στο Made in Argentina του Juan Jose Jusid όπου ενσάρκωσε τον Βίτο, έναν πλούσιο επιχειρηματία του Μανχάταν. Ο Βίνσεντ έπαιζε συχνά τον γκάνγκστερ. Εμφανίστηκε στην ταινία του Σκορτσέζε Τα καλά παιδιά το 1990 όπου ενσάρκωσε τον Μπίλυ Μπατς, μέλος της οικογένειας γκάνγκστερ Γκαμπίνο. Έπαιξε επίσης έναν ρόλο στην ταινία Καζίνο το 1995, πάλι του Σκορτσέζε, όπου ενσάρκωσε τον Φρανκ Μαρίνο.

Το 1996 ο Βίνσεντ εμφανίστηκε στο βίντεο κλιπ για το τραγούδι Street Dreams του ράπερ Νας, ως Φρανκυ Μαρίνο από το Casino. Στην τηλεοπτική σειρά Gotti, ο Βίνσεντ έπαιξε τον Ρόμπερτ ντι Μπερνάντο, έναν συνεργάτη του μαφιόζου Τζον Γκόττι. Στην τηλεοπτική σειρά του HBO Οι Σοπράνος, είχε τον κεντρικότερο ρόλο ως Φιλ Λεοτάρντο, ένας γκάνγκστερ της Νέας Υόρκης ο οποίος, ως αρχηγός της οικογένειας εγκληματιών Λυπερτάτζι, γίνεται ο κύριος ανταγωνιστής στην τελευταία σεζόν. Το 2001 ο Βίνσεντ έδωσε τη φωνή του στον χαρακτήρα Σαλβατόρε Λεόνε για το ηλεκτρονικό παιχνίδι Grand Theft Auto III. Αργότερα ξαναπήρε τον ίδιο ρόλο για το Grand Theft Auto: San Andreas (2004) και για το Grand Theft Auto: Liberty City Stories (2005). Το 2006 εξέδωσε το βιβλίο A Guy's Guide to Being a Man's Man που έλαβε θετικές κριτικές. Το είδωλό του ήταν ο Ντιν Μάρτιν. Έχει επίσης κυκλοφορήσει μια σειρά από πούρα που φέρουν τη φωτογραφία του.

Το καλοκαίρι του 2008 έπαιξε τον αξιωματούχο Μαρίνο στην ανεξάρτητη ταινία The Tested, με σκηνοθέτη τον Ράσελ Κοστάντζο. Το 2009 έκανε μια σύντομη εμφάνιση μαζί με τον συμπρωταγωνιστή του στο Σοπράνος Στιβ Σιρίπα στην ταινία Stargate Atlantis. Πρωταγωνίστησε επίσης στην ταινία Chicago Overcoat το 2009 ως ο βασικός πρωταγωνιστής.

Θάνατος
Στις αρχές του Σεπτεμβρίου 2017 ο Βίνσεντ υπέστη καρδιακή προσβολή. Υποβλήθηκε σε εγχείρηση ανοιχτής καρδιάς στο Νιου Τζέρσεϊ στις 13 Σεπτεμβρίου, κατά τη διάρκεια της οποίας πέθανε, σε ηλικία 80 ετών, αφήνοντας πίσω τη γυναίκα του Καθλίν και τα τρία τους παιδιά.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1976The Death CollectorΕκτελεστής της μαφίαςΜπέρνι Φέλντσα1980Raging BullΟργισμένο είδωλοΣάλβι1982Dear Mr. WonderfulDear Mr. WonderfulΛούι1983Baby It's YouΕίσ' εσύ, μωρό μουΒίνιEasy MoneyΟι τρελές περιπέτειες ενός κληρονόμουμαφιόζος1984The Pope of Greenwich VillageΟι ατσίδες της Νέας Υόρκηςαρχηγός1985StiffsStiffsμπράβος1986Wise GuysΟι εξυπνάκηδεςΛούι Φορτούτσι1988Lou, Pat & Joe DLou, Pat & Joe DΚορέλι1989Do the Right ThingΚάνε το σωστόΤσάρλιLast Exit to BrooklynΤελευταία έξοδος στο Μπρούκλινιερέας1990GoodfellasΤα καλά παιδιάMπίλι ΜπατςStreet HunterΟ κυνηγός της πόληςντον Μάριο Ρομάνο1991Mortal ThoughtsΘανάσιμες σκέψειςNτόμινικ ΜαρίνοJungle FeverΟ πυρετός της ζούγκλαςΜάικ Τούτσι1994Men LieMen Lieθείος ΦρανκFederal HillΟι παράνομοι δρόμοιΣαλHand GunΚαταδίωξη στη Νέα ΥόρκηΕρλ1995CasinoΚαζίνοΦρανκ ΜαρίνοNothing to LoseNothing to LoseΡέι ΝτιλιοβάνιAnimal RoomAnimal Roomιδιοκτήτης βιντεοπαιχνιδιών1996She's the OneΔύο αδέλφια, οι γυναίκες τους και μια ερωμένηΡονNight Falls on ManhattanΒρώμικες υποθέσεις στο ΜανχάτανκάπτενWest New YorkWest New YorkΤομ Κολέτι1997GrindGrindNικCop LandCop LandΛασάροThe North EndThe North EndΝτομ ΝτιμπέλαThe DeliXαμένος από χέριΤόνιMade MenMade MenΤόμι Βιτάλια1998UndercurrentΣυμβόλαιο θανάτουΈντι ΤορέλιBellyBellyΡότζερ1999EntropyEντροπίαΣαλIf You Only KnewIf You Only KnewΤζίνο2000Isn't She GreatΜα είναι υπέροχηΑριστοτέλης ΩνάσηςGun ShyΤο μεγάλο κόλπο της Γουόλ ΣτριτΚαρμάιν ΜινέτιThe CrewH παλιοπαρέαΜάρτιUnder Hellgate BridgeUnder Hellgate BridgeΣαλ2001Smokin' StogiesSmokin' StogiesTζόνι ΜπιγκSnipesSnipesΤζόνι Μαραντίνο2002Hamlet in the HamptonsHamlet in the HamptonsMάικλ2003A Tale of Two PizzasA Tale of Two PizzasΦρανκ ΜπιάνκοThis Thing of OursThis Thing of OursΝτάνι ΣαντίνιRemembering MarioRemembering MarioTζόι2004Shark TaleΟ καρχαριομάχοςλευκός καρχαρίας (φωνή)CoalitionCoalitionAλβάρο2005RemedyΣεξ, ναρκωτικά και φόνοιθείος ΤσαρλςVan Vorst ParkΠάρκο Βαν ΒορστΚάρλο2006The Last RequestThe Last Requestπατέρας Μπράις2009Chicago OvercoatChicago OvercoatΛου Μαραζάνο2010The TestedThe TestedMαρίνοStiffsStiffsΤζίμι2011SpySpyΓκαετάνο2018The Killer's KissThe Killer's KissΜάικλ Γκάτσο

Παραπομπές

Βιβλιογραφία
 Vincent, Frank; Priggé, Steven (2006): A Guy's Guide to Being a Man's Man, Berkley Books

 Εξωτερικοί σύνδεσμοι 

 Επίσημη ιστοσελίδα
 Frank Vincent στο IMDb
 Frank Vincent στο AllMovie
 American Mafia.com

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Ιταλοαμερικανοί